CELEX: 32011D0820(02)
Language: bg
Date: 2011-08-19 00:00:00
Title: Решение за изпълнение на Комисията от 19 август 2011 година за приемане на работна програма за финансиране на дейностите на Съюза във връзка с алтернативите на хирургическата кастрация на свинете

|



32011D0820(02)

Решение за изпълнение на Комисията от 19 август 2011 година за приемане на работна програма за финансиране на дейностите на Съюза във връзка с алтернативите на хирургическата кастрация на свинете  

Официален вестник n° C 243 , 20/08/2011 стр. 0005 - 0011



		Решение за изпълнение на Комисиятаот 19 август 2011 годиназа приемане на работна програма за финансиране на дейностите на Съюза във връзка с алтернативите на хирургическата кастрация на свинете2011/C 243/06ЕВРОПЕЙСКАТА КОМИСИЯ,като взе предвид Договора за функционирането на Европейския съюз,като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [1], и по-специално член 75 от него,като взе предвид Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности [2], и по-специално член 90 от него,като взе предвид Решение 2009/470/ЕО на Съвета от 25 май 2009 г. относно разходите във ветеринарната област [3], и по-специално членове 19, 20, 22 и 23 от него,като има предвид, че:(1) С регламенти (ЕО, Евратом) № 1605/2002 и (ЕО, Евратом) № 2342/2002 се установява изискването бюджетните задължения на Съюза да бъдат предшествани от финансово решение, определящо основните параметри на конкретното действие, за което се отнасят.(2) С Решение 2009/470/ЕО се установяват процедурите за финансовото участие на Съюза по отношение на конкретно определени ветеринарни мерки, включващи информационната политика, свързана със здравето на животните, хуманното отношение към тях и безопасността на храните, а също и технически и научни мерки.(3) Характерната за месото от нерез миризма е неприятна миризма, която може да възникне при топлинна обработка на месо от некастрирани мъжки свине в готварството. Високи концентрации на веществата андростенон, скатол и индол, на които се дължи тази миризма, се натрупват в месото само на малък процент свине, след като те достигнат полова зрялост Макар не всички потребители да са чувствителни към характерната за месото от нерез миризма, онези от тях, които са чувствителни към нея, отхвърлят свинското месо като неядивно. Като следствие от това, параграф 1, буква п) от глава V на раздел II в приложение I към Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация [4] предвижда, че месото със силно изразена полова миризма е негодно за човешка консумация.(4) Понастоящем се прилагат три основни подхода за предотвратяване на характерната за месото от нерез миризма в свинско месо, а именно: ранно клане, отстраняване на тестисите (хирургическа кастрация) или имунокастрация (ваксинация за намаляване на характерната за месото от нерез миризма). Хирургическата кастрация на свинете е въпрос, засягащ хуманното отношение към животните. Поради това, съгласно Директива 2008/120/ЕО на Съвета от 18 декември 2008 г. относно определяне на минималните стандарти за защита на свинете [5] само ветеринарни лекари или обучени лица могат да кастрират прасета, а когато прасетата станат на седем дни или повече се предвижда да се прилага анестезия, допълвана с продължителна аналгезия.(5) В становището на научната група по въпросите на здравето на животните и хуманното отношение към тях към Европейския орган за безопасност на храните (EFSA), прието на 12 и 13 юли 2004 г. по искане на Комисията, засягащо свързаните с хуманното отношение към животните аспекти на кастрацията на прасенца [6], се обръща внимание на обстоятелството, че хирургическото кастриране на свине във всяка възраст е болезнена манипулация.(6) С член 13 от Договора се признава фактът, че животните са същества с усещания и че е необходимо да се обръща цялото необходимо внимание на изискванията за хуманно отношение към тях при изработването и осъществяването, наред с други, на политиката на Съюза в областта на селското стопанство и вътрешния пазар.(7) В Европейската декларация относно алтернативите на оперативната кастрация на свинете [7] от декември 2010 г., отговорните фактори от отрасъла за производство на свинско месо се ангажираха на доброволен принцип да преустановят практиката на хирургическо кастриране на мъжките животни към 1 януари 2018 г., при условие че се създаде европейско партньорство по въпросите на кастрацията на свинете, което да набележи необходимите действия за постигането на тази цел.(8) Поради това Съюзът следва да инвестира в проучвания на алтернативите на хирургическата кастрация на свинете. В този смисъл следва да стартира изпълнението на работна програма, която да подкрепи техническите, научните и образователните мерки за идентифициране и въвеждане на алтернативи на хирургическата кастрация. Работната програма следва да включва разработването на референтни и скринингови методи за откриване в свинското месо на характерната за месото от нерез миризма и извършването на проучвания относно готовността на потребителите да възприемат като годни за консумация месо и продукти, добити от мъжки прасета, които не са хирургически кастрирани.(9) В резултат на тези проучвания е възможно също така да се наложи да бъде преразгледано приложимото законодателство на Съюза, за да се осигури гладкото функциониране на вътрешния пазар. Следва да се определи очакваното икономическо въздействие от преустановяването на рутинната хирургическа кастрация на свинете към 1 януари 2018 г. Поради това е целесъобразно да се извърши всеобхватен анализ на очакваните разходи за съответните мерки и на ползите от тях на различните нива на веригата за производство на свинско месо.(10) Следва да се създаде специален интерактивен уебсайт с цел насърчаване на образованието и обучението на основните заинтересовани страни в отрасъла за производство на свинско месо във връзка с предприеманите от Съюза действия, отнасящи се до алтернативи на хирургическата кастрация на свинете.(11) Съвместният изследователски център на Комисията, в лицето на Института за референтни материали и измервания (JRC-IRMM) в Geel, Белгия, притежава необходимия научен и технически експертен опит, за да се заеме с разработването и валидирането на референтните методи за анализ. Поради това по сметката на JRC-IRMM следва да се направи от страна на Съюза заложен в административно споразумение бюджетен трансфер с оглед разработването на признати от Европейския съюз референтни методи за откриване и измерване на основните съединения, на които се дължи характерната за месото от нерез миризма.(12) За целите на прилагането на настоящото решение е целесъобразно терминът "съществено изменение" да бъде определен по смисъла на член 90, параграф 4 от Регламент (ЕО, Евратом) № 2342/2002.(13) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,РЕШИ:Член 1Приема се установената в приложението работна програма за дейностите на Съюза във връзка с алтернативи на хирургическата кастрация на свине (наричана по-долу "работната програма").Член 2Максималното участие в работната програма се определя в размер на 1330000 EUR и се финансира от следния ред на общия бюджет на Европейския съюз за 2011 г.:- бюджетен ред 17 04 02 01: 1330000 EUR.Тези бюджетни кредити могат да покриват и дължимите лихви при забава на плащания.Член 3Измененията с натрупване в разпределението на отпуснатите финансови средства за действията, включени в работната програма, непревишаващи 10 % от предвиденото в член 2 от настоящото решение максимално участие, не се считат за съществени по смисъла на член 90, параграф 4 от Регламент (ЕО, Евратом) № 2342/2002, при условие че тези изменения не засягат в значителна степен естеството и целта на работната програма.Член 4Настоящото решение представлява решение за финансиране по смисъла на член 75 от Финансовия регламент.С настоящото решение се покриват и дължимите лихви при забава на плащания в съответствие с член 83 от Регламент (ЕО, Евратом) № 1605/2002 и член 106, параграф 5 от Регламент (ЕО, Евратом) № 2342/2002.Съставено в Брюксел на 19 август 2011 година.За КомисиятаJohn DalliЧлен на Комисията[1] ОВ L 248, 16.9.2002 г., стр. 1.[2] ОВ L 357, 31.12.2002 г., стр. 1.[3] ОВ L 155, 18.6.2009 г., стр. 30.[4] ОВ L 139, 30.4.2004 г., стр. 206.[5] ОВ L 47, 18.2.2009 г., стр. 5.[6] Бюлетин на ЕОБХ (EFSA Journal) (2004) 91, 1—18.[7] http://ec.europa.eu/food/animal/welfare/farm/initiatives_en.htm--------------------------------------------------ПРИЛОЖЕНИЕРаботна програма по член 11.1. ВъведениеНастоящата програма съдържа мерки за изпълнение на действията, предполагащи разходи от страна на Съюза, във връзка с алтернативи на хирургическата кастрация на свине.С оглед на целите на Решение 2009/470/ЕО на Съвета относно разходите във ветеринарната област, разпределението на бюджетните средства и основните действия са, както следва:За обществени поръчки (изразходване при пряко централизирано управление) (1.2):- Използване на административно споразумение със Съвместния изследователски център — Институт за референтни материали и измервания в Geel, Белгия, за разработването на признати от Европейския съюз референтни методи за откриване и измерване на основните съединения, на които се дължи характерната за месото от нерез миризма, в максимален размер от 500000 EUR (1.2.1).- Една открита покана за представяне на оферти във връзка с проучване относно готовността на потребителите в Европейския съюз и в трети страни да възприемат като годни за консумация свинско месо и месни продукти, добити от мъжки прасета, които не са хирургически кастрирани, публикуването ѝ и разгласяването на свързана с нея информация, в максимален размер от 250000 EUR (1.2.2).- Една открита покана за представяне на оферти във връзка с проучване на методите за бързо откриване на характерната за месото от нерез миризма, използвани или в процес на разработване в кланиците в Европейския съюз, в максимален размер от 150000 EUR (1.2.3).- Една открита покана за представяне на оферти във връзка с проучване относно начина за постигане на намаляване на съединенията, на които се дължи характерната за месото от нерез миризма, чрез техники на отглеждане, хранене и управление, в максимален размер от 250000 EUR (1.2.4).- Използване на рамков договор за проучване и икономически анализ на разходите и ползите от преустановяването на хирургическата кастрация на свинете, като специално внимание трябва да се отдели на дела на разходите по цялата верига на свинското месо, в максимален размер от 150000 EUR (1.2.5).- Използване на рамков договор за разработването, хостинга и поддържането на специален уебсайт, посветен на действията на Европейския съюз в областта на алтернативите на хирургическата кастрация на свинете, в максимален размер от 30000 EUR (1.2.6).1.2. Възлагане на обществени поръчкиОбщият пакет от бюджетни средства, заделени за 2011 г. за възлагане на обществените поръчки по точка 1.2., възлиза на 1330000 EUR.1.2.1. Разработване на признати от Европейския съюз референтни методи за откриването и измерването на основните съединения, на които се дължи характерната за месото от нерез миризмаПравно основание : Членове 22 и 23 от Решение 2009/470/ЕО на СъветаБюджетен ред : 17 04 02 01Ориентировъчен брой и вид на предвижданите договори : Едно административно споразумение със Съвместния изследователски център — Институт за референтни материали и измервания (JRC-IRMM) в Geel, Белгия.Предмет на предвижданите договори : - Разработване на хармонизирани референтни методи на равнище Европейски съюз за откриване и измерване на трите основни съединения, на които се дължи характерната за месото от нерез миризма (андростенон, скатол и индол), с цел да се гарантира гладкото функциониране на вътрешния пазар на свинско месо, добито от мъжки прасета, които не са хирургически кастрирани.- Разработване на хармонизирани на равнище Европейски съюз методи за вземане на проби и подготовка на пробите за откриване на характерната за месото от нерез миризма.- Установяване на връзки между праговите стойности на хармонизираните на равнище Европейски съюз референтни методи за откриване на съединенията, на които се дължи характерната за месото от нерез миризма, и сетивните прагове.- Осигуряване на сравнимост на аналитичните резултати между лабораториите.- Еталониране на бързи скринингови методи за откриване на характерната за месото от нерез миризма.Изпълнение : Пряко централизирано управлениеОриентировъчен срок за започване на процедурата за възлагане на обществени поръчки : Септември 2011 г.Ориентировъчна стойност на обществената поръчка : 500000 EURСпециален договор : Не е приложимо1.2.2. Проучване относно готовността на потребителите в Европейския съюз и в трети страни да възприемат като годни за консумация свинско месо и месни продукти, добити от мъжки прасета, които не са хирургически кастрираниПравно основание : Членове 22 и 23 от Решение 2009/470/ЕО на СъветаБюджетен ред : 17 04 02 01Ориентировъчен брой и вид на предвижданите договори : Един договор за услуги (открита покана за представяне на оферти)Предмет на предвижданите договори : - Проучване на готовността на потребителите в Европейския съюз и в трети страни да възприемат като годни за консумация свинско месо и месни продукти, добити от мъжки прасета, които не са хирургически кастрирани.- Идентифициране и преодоляване на различията между различните държави-членки по отношение на готовността на потребителите да възприемат като годни за консумация свинско месо и месни продукти, добити от мъжки прасета, които не са хирургически кастрирани.- Идентифициране и преодоляване на различията по отношение на готовността на потребителите да възприемат като годни за консумация свинско месо и месни продукти, добити от мъжки прасета, които не са хирургически кастрирани, в третите страни, в които Съюзът изнася свинско месо и продукти от свинско месо.Изпълнение : Пряко централизирано управлениеОриентировъчен срок за започване на процедурата за възлагане на обществени поръчки : Декември 2011 г.Ориентировъчна стойност на обществената поръчка : 250000 EURСпециален договор : Не е приложимо1.2.3. Проучване на методите за бързо откриване на характерната за месото от нерез миризма, използвани или в процес на разработване в кланиците в Европейския съюзПравно основание : Членове 22 и 23 от Решение 2009/470/ЕО на СъветаБюджетен ред : 17 04 02 01Ориентировъчен брой и вид на предвижданите договори : Един договор за услуги (открита покана за представяне на оферти)Предмет на предвижданите договори : - Проучване на методите за бързо откриване на характерната за месото от нерез миризма, които се използват или са в процес на разработване в свинекланиците в Европейския съюз.- Сравнение на осъществимостта, резултатите и разходите при различните методи, използвани или в процес на разработване в свинекланиците в Европейския съюз.Изпълнение : Пряко централизирано управлениеОриентировъчен срок за започване на процедурата за възлагане на обществени поръчки : Февруари 2012 г.Ориентировъчна стойност на обществената поръчка : 150000 EURСпециален договор : Не е приложимо1.2.4. Проучване по какъв начин да се постигне намаляване на съединенията, на които се дължи характерната за месото на нерез миризма, чрез техники на отглеждане, хранене и управлениеПравно основание : Членове 22 и 23 от Решение 2009/470/ЕО на СъветаБюджетен ред : 17 04 02 01Ориентировъчен брой и вид на предвижданите договори : Един договор за услуги (открита покана за представяне на оферти)Предмет на предвижданите договори : - Едно проучване за идентифициране и количествено измерване на това, как може да бъде постигнато намаляване на съединенията, на които се дължи характерната за месото на нерез миризма, чрез промени в техниките на отглеждане, хранене и управление.Изпълнение : Пряко централизирано управлениеОриентировъчен срок за започване на процедурата за възлагане на обществени поръчки : Април 2012 г.Ориентировъчна стойност на обществената поръчка : 250000 EURСпециален договор : Не е приложимо1.2.5. Проучване и икономически анализ на разходите и ползите от преустановяването на хирургическата кастрация на свинетеПравно основание : Членове 22 и 23 от Решение 2009/470/ЕО на СъветаБюджетен ред : 17 04 02 01Ориентировъчен брой и вид на предвижданите договори : Един договор за услуги (използване на съществуващ рамков договор)Предмет на предвижданите договори : - Събиране на икономически данни и изготвяне на икономически прогнози за разходите и ползите (околна среда, храни за животни, брой прасенца), свързани с преустановяването на рутинната хирургическа кастрация на свинете. Те трябва да обхванат разходите и ползите за всички участници от сектора — като се започне от производителите и се стигне до потребителите.- Установяване по какъв начин тези разходи и ползи могат да бъдат поделени между всичките различни участници от сектора.Изпълнение : Пряко централизирано управлениеОриентировъчен срок за започване на процедурата за възлагане на обществени поръчки : Юни 2012 г.Ориентировъчна стойност на обществената поръчка : 150000 EURСпециален договор : Сключване на един специален договор за услуги въз основа на рамковия договор за оценяване, оценка на въздействието и свързаните с тях услуги, обособена позиция 3, "Хранителна верига", договор № SANCO/2008/01/055.1.2.6. Разработване, хостинг и поддържане на специален уебсайт, посветен на образованието и обучението на основните заинтересовани страни от сектора на свиневъдството, що се отнася до действията на Европейския съюз във връзка с алтернативите на хирургическата кастрация на свинеПравно основание : Членове 19 и 20 от Решение 2009/470/ЕО на СъветаБюджетен ред : 17 04 02 01Ориентировъчен брой и вид на предвижданите договори : Един договор за услуги (използване на съществуващ рамков договор)Предмет на предвижданите договори : Основните цели на специалния уебсайт се предвижда да бъдат, както следва:- Предоставяне на обновявана в реално време информация за дейностите на Европейския съюз, отнасящи се до алтернативи на хирургическата кастрация на свине.- Предоставяне на платформа за обмен на информация и обучение на участниците по цялата верига на свинското месо.- Изготвяне и поместване на публикации с цел разгласяване на резултатите от действията на Европейския съюз, свързани с алтернативи на кастрацията на свине.Изпълнение : Пряко централизирано управлениеОриентировъчен срок за започване на процедурата за възлагане на обществени поръчки : Октомври 2011 г.Ориентировъчна стойност на обществената поръчка : 30000 EURСпециален договор : Сключване на един специален договор за услуги въз основа на рамковия договор SANCO/2009/A1/005, обособена позиция 1.--------------------------------------------------